එහිදී විපක්ෂය නියෝජනය කරන සියලූම දේශපාලන පක්ෂ තම ස්ථාවරයන් කතානායකවරයා වෙත දැනුම්දුන් බවයි එම පක්ෂවල නියෝජිතයන් ප්‍රකාශ කළේ.ජාතික නිදහස් පෙරමුණ කතානායකවරයා වෙත දැනුම් දී ඇත්තේ පාර්ලිමේන්තු මන්ත්‍රී දිනේෂ් ගුණවර්ධන විපක්ෂ නායකවරයා ලෙස නම් කළ යුතු බවයි.ජනතා විමුක්ති පෙරමුණ පවසන්නේ ආණ්ඩුවට සහයෝගය දක්වන එක්සත් ජනතා නිදහස් සන්ධානය නියෝජනය කරන පාර්ලිමේන්තු මන්ත්‍රී නිමල් සිරිපාල ද සිල්වාට හෝ දිනේෂ් ගුණවර්ධනට විපක්ෂ නායක ධුරය දැරීමට හැකියාවක් නොමැති බවයි.